title: Rozhodnutie Rady (EÚ) 2016/2026 z 15. novembra 2016 o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2018, ročnej sumy na rok 2017 a prvej splátky na rok 2017 a orientačnej a nezáväznej predpovede očakávaných ročných súm na roky 2019 a 2020

text:
               19.11.2016

               SK

               Úradný vestník Európskej únie

               L 313/25

         ROZHODNUTIE RADY (EÚ) 2016/2026
   z 15. novembra 2016
   o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2018, ročnej sumy na rok 2017 a prvej splátky na rok 2017 a orientačnej a nezáväznej predpovede očakávaných ročných súm na roky 2019 a 2020
   RADA EURÓPSKEJ ÚNIE,
   so zreteľom na Zmluvu o Európskej únii a Zmluvu o fungovaní Európskej únie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (1) v znení posledných zmien (ďalej len „Dohoda o partnerstve AKT – EÚ“),
   so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie (2) (ďalej len „vnútorná dohoda“), a najmä na jej článok 7 ods. 2,
   so zreteľom na nariadenie Rady (EÚ) 2015/323 z 2. marca 2015 o rozpočtových pravidlách, ktoré sa vzťahujú na 11. Európsky rozvojový fond (3) (ďalej len „nariadenie o rozpočtových pravidlách pre 11. ERF“), a najmä na jeho článok 21 ods. 2,
   so zreteľom na návrh Európskej komisie,
   keďže:

               (1)

               V súlade s postupom stanoveným v článku 21 ods. 2 nariadenia o rozpočtových pravidlách pre 11. ERF Komisia do 15. októbra 2016 predložila návrh, v ktorom stanoví a) strop pre ročnú sumu príspevku na rok 2018; b) ročnú sumu príspevku na rok 2017; c) sumu prvej splátky príspevku na rok 2017 a d) orientačnú, nezáväznú predpoveď očakávaných ročných súm príspevkov na roky 2019 – 2020.

               (2)

               V súlade s článkom 52 nariadenia o rozpočtových pravidlách pre 11. ERF Európska investičná banka (ďalej len „EIB“) zaslala Komisii 28. júla 2016 svoje aktualizované odhady záväzkov a platieb pre nástroje, ktoré spravuje.

               (3)

               V článku 22 ods. 1 nariadenia o rozpočtových pravidlách pre 11. ERF sa stanovuje, že výzvy na úhradu príspevkov sa najskôr použijú na splatenie súm stanovených pre predchádzajúce Európske rozvojové fondy (ďalej len „ERF“). Preto by sa malo vyzvať k uhradeniu príspevkov v rámci 10. ERF.

               (4)

               Rada 30. novembra 2015 rozhodnutím (EÚ) 2015/2288 (4) na základe návrhu Komisie prijala rozhodnutie stanoviť strop pre príspevky členských štátov do ERF na rok 2017 na 3 850 000 000 EUR pre Komisiu a 150 000 000 EUR pre EIB.

               (5)

               Rada 12. decembra 2013 rozhodnutím 2013/759/EÚ (5) schválila zriadenie preklenovacieho nástroja, pokiaľ ide o prechodné riadiace opatrenia pre ERF od 1. januára 2014 do nadobudnutia platnosti 11. Európskeho rozvojového fondu (ďalej len „preklenovací nástroj“),

         PRIJALA TOTO ROZHODNUTIE:
   Článok 1
   Týmto sa strop pre ročnú sumu príspevkov členských štátov do ERF na rok 2018 stanovuje na 4 550 000 000 EUR pre Komisiu a 250 000 000 EUR pre EIB.
   Článok 2
   Ročná suma príspevkov členských štátov do ERF na rok 2017 sa týmto stanovuje na 4 000 000 000 EUR. Rozdelí sa na 3 850 000 000 EUR pre Komisiu a 150 000 000 EUR pre EIB.
   Článok 3
   Jednotlivé príspevky do ERF, ktoré majú členské štáty uhradiť Komisii a EIB v podobe prvej splátky na rok 2017, sú stanovené v tabuľke v prílohe k tomuto rozhodnutiu.
   Úhrady uvedených príspevkov možno kombinovať s úpravami v rámci uplatňovania odpočtu prostriedkov pridelených v rámci preklenovacieho nástroja, a to na základe plánu úprav, ktorý každý členský štát oznámil Komisii pri prijatí tretej splátky na rok 2015.
   Článok 4
   Týmto sa stanovuje nezáväzný orientačný odhad očakávanej ročnej sumy príspevkov na rok 2019 na 4 500 000 000 EUR pre Komisiu a 300 000 000 EUR pre EIB a na rok 2020 na 4 500 000 000 pre Komisiu a 300 000 000 EUR pre EIB.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 15. novembra 2016

            Za Radu

            predseda

         I. KORČOK

      (1)  Ú. v. ES L 317, 15.12.2000, s. 3.

      (2)  Ú. v. EÚ L 210, 6.8.2013, s. 1.

      (3)  Ú. v. EÚ L 58, 3.3.2015, s. 17.

      (4)  Rozhodnutie Rady (EÚ) 2015/2288 z 30. novembra 2015 o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2017, sumy na rok 2016, prvej splátky na rok 2016 a orientačnej a nezáväznej predpovede očakávaných ročných súm na roky 2018 a 2019 (Ú. v. EÚ L 323, 9.12.2015, s. 8).

      (5)  Rozhodnutie Rady 2013/759/EÚ z 12. decembra 2013 o prechodných riadiacich opatreniach pre ERF od 1. januára 2014 do nadobudnutia platnosti 11. Európskeho rozvojového fondu (Ú. v. EÚ L 335, 14.12.2013, s. 48).

      PRÍLOHA

                  Členské štáty

                  Kľúč na určenie príspevkov do 10. ERF v %

                  prvá splátka na rok 2017 (v EUR)

                  pre EIB

                  pre Komisiu

                  Spolu

                  10. ERF

                  10. ERF

                  Rakúsko

                  2,41

                  2 410 000,00

                  40 970 000,00

                  43 380 000,00

                  Belgicko

                  3,53

                  3 530 000,00

                  60 010 000,00

                  63 540 000,00

                  Bulharsko

                  0,14

                  140 000,00

                  2 380 000,00

                  2 520 000,00

                  Cyprus

                  0,09

                  90 000,00

                  1 530 000,00

                  1 620 000,00

                  Česká republika

                  0,51

                  510 000,00

                  8 670 000,00

                  9 180 000,00

                  Dánsko

                  2,00

                  2 000 000,00

                  34 000 000,00

                  36 000 000,00

                  Estónsko

                  0,05

                  50 000,00

                  850 000,00

                  900 000,00

                  Fínsko

                  1,47

                  1 470 000,00

                  24 990 000,00

                  26 460 000,00

                  Francúzsko

                  19,55

                  19 550 000,00

                  332 350 000,00

                  351 900 000,00

                  Nemecko

                  20,50

                  20 500 000,00

                  348 500 000,00

                  369 000 000,00

                  Grécko

                  1,47

                  1 470 000,00

                  24 990 000,00

                  26 460 000,00

                  Maďarsko

                  0,55

                  550 000,00

                  9 350 000,00

                  9 900 000,00

                  Írsko

                  0,91

                  910 000,00

                  15 470 000,00

                  16 380 000,00

                  Taliansko

                  12,86

                  12 860 000,00

                  218 620 000,00

                  231 480 000,00

                  Lotyšsko

                  0,07

                  70 000,00

                  1 190 000,00

                  1 260 000,00

                  Litva

                  0,12

                  120 000,00

                  2 040 000,00

                  2 160 000,00

                  Luxembursko

                  0,27

                  270 000,00

                  4 590 000,00

                  4 860 000,00

                  Μalta

                  0,03

                  30 000,00

                  510 000,00

                  540 000,00

                  Holandsko

                  4,85

                  4 850 000,00

                  82 450 000,00

                  87 300 000,00

                  Poľsko

                  1,30

                  1 300 000,00

                  22 100 000,00

                  23 400 000,00

                  Portugalsko

                  1,15

                  1 150 000,00

                  19 550 000,00

                  20 700 000,00

                  Rumunsko

                  0,37

                  370 000,00

                  6 290 000,00

                  6 660 000,00

                  Slovensko

                  0,21

                  210 000,00

                  3 570 000,00

                  3 780 000,00

                  Slovinsko

                  0,18

                  180 000,00

                  3 060 000,00

                  3 240 000,00

                  Španielsko

                  7,85

                  7 850 000,00

                  133 450 000,00

                  141 300 000,00

                  Švédsko

                  2,74

                  2 740 000,00

                  46 580 000,00

                  49 320 000,00

                  Spojené kráľovstvo

                  14,82

                  14 820 000,00

                  251 940 000,00

                  266 760 000,00

                  EÚ-27 spolu

                  100,00

                  100 000 000,00

                  1 700 000 000,00

                  1 800 000 000,00


title: Rozhodnutie Rady z  28. februára 2012 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               13.3.2012

               SK

               Úradný vestník Európskej únie

               C 74/6

         ROZHODNUTIE RADY
   z 28. februára 2012,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   2012/C 74/03
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru, ktorú v kategórii zamestnaneckých organizácií Rade predložila Komisia,
   keďže:

               (1)

               Rada rozhodnutím zo 14. septembra 2009 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2009 do 17. septembra 2012.

               (2)

               V dôsledku odstúpenia pani Luz Blancy COSIOVEJ ALMEIDOVEJ sa uvoľnilo miesto člena riadiacej rady strediska v kategórii zástupcov zamestnaneckých organizácií,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2012, za člena riadiacej rady Európskeho strediska pre rozvoj odborného vzdelávania vymenúva:

      ZÁSTUPCOVIA ZAMESTNANECKÝCH ORGANIZÁCIÍ:

               ŠPANIELSKO

               pán Fernando PUIG-SAMPER
               tajomník konfederácie odborových zväzov
               zodpovedný za odborné vzdelávanie v konfederácii odborových zväzov CCOO

      V Bruseli 28. februára 2012

            Za Radu

            predseda

         N. WAMMEN

      (1)  Ú. v. ES L 39, 13.2.1975, s. 1.

      (2)  Ú. v. EÚ C 226, 19.9.2009, s. 2.


title: Rozhodnutie Rady a Komisie z 19. decembra 1994 o uzatvorení Európskej dohody medzi Európskymi spoločenstvami a ich členskými štátmi na jednej strane a Bulharskou republikou na druhej strane

text:
Dôležité právne oznámenie

|

31994D0908

Úradný vestník L 358 , 31/12/1994 S. 0001 - 0001 Fínske špeciálne vydanie: Kapitola 11 Zväzok 39 S. 0003  Švédske špeciálne vydanie: Kapitola 11 Zväzok 39 S. 0003

		Rozhodnutie Rady a Komisiez 19. decembra 1994o uzatvorení Európskej dohody medzi Európskymi spoločenstvami a ich členskými štátmi na jednej strane a Bulharskou republikou na druhej strane(94/908/ESUO, ES, Euratom)RADA EURÓPSKEJ ÚNIE,KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva uhlia a ocele, a najmä na jej článok 95,so zreteľom na Zmluvu o založení Európskeho spoločenstva, a najmä na jej článok 238, spolu s druhou vetou článku 228 ods. 2 a druhým pododsekom článku 228 ods. 3,so zreteľom na Zmluvu o založení Európskeho spoločenstva pre atómovú energiu, a najmä na jej druhý odsek článku 101,po porade s poradným výborom a jednomyseľnej dohode Rady,so zreteľom na súhlas Európskeho parlamentu [1],so zreteľom na súhlas Rady udelený podľa článku 101 Zmluvy o založení Európskeho spoločenstva pre atómovú energiu,keďže je potrebné uzatvoriť Európsku dohodu medzi Európskymi spoločenstvami a ich členskými štátmi na jednej strane a Bulharskou republikou na druhej strane, podpísanú v Bruseli 8. marca 1993, na to, aby sa dosiahli ciele spoločenstva ustanovené najmä v článkoch 2 a 3 Zmluvy o založení Európskeho spoločenstva uhlia a ocele; keďže zmluva neposkytuje ustanovenia pre všetky prípady zahrnuté v tomto rozhodnutí,SA ROZHODLI TAKTO:Článok 1Týmto sa v mene Európskeho spoločenstva, Európskeho spoločenstva uhlia a ocele a Európskeho spoločenstva pre atómovú energiu schvaľuje Európska dohoda medzi Európskymi spoločenstvami a ich členskými štátmi na jednej strane a Bulharskou republikou na druhej strane, spolu s protokolmi, výmenami listov a vyhláseniami, ktoré sa jej týkajú.Texty uvedené v prvom odseku sú pripojené k tomuto rozhodnutiu.Článok 21. Stanovisko, ktoré sa má prijať spoločenstvom v Asociačnej rade bude určené Radou v súlade s príslušnými ustanoveniami zmlúv o založení Európskych spoločenstiev na návrh Komisie alebo, podľa potreby, Komisiou.2. V súlade s článkom 106 dohody uvedenej v článku 1 predseda Rady bude predsedať Asociačnej Rade a bude prezentovať stanovisko spoločenstva. Predstaviteľ Komisie bude predsedať Asociačnému výboru v súlade s rokovacím poriadkom a bude prezentovať stanovisko spoločenstva.Článok 3Predseda Rady v mene Európskeho spoločenstva predloží oznámenie, ktoré ustanovuje článok 124 dohody uvedenej v článku 1. Predseda Komisie predloží toto oznámenie v mene Európskeho spoločenstva pre uhlie a oceľ a Európskeho spoločenstva pre atómovú energiu.V Bruseli 19. decembra 1994Za RaduPredsedaK. KinkelZa KomisiuJ. DelorsPredseda[1] Ú. v. ES C 315, 22.11.1993, s. 103.--------------------------------------------------


title: 2010/138/,Euratom: Rozhodnutie Komisie z  24. februára 2010 , ktorým sa mení a dopĺňa rokovací poriadok Komisie

text:
               5.3.2010

               SK

               Úradný vestník Európskej únie

               L 55/60

         ROZHODNUTIE KOMISIE
   z 24. februára 2010,
   ktorým sa mení a dopĺňa rokovací poriadok Komisie
   (2010/138/EÚ, Euratom)
   EURÓPSKA KOMISIA,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie, a najmä na jej článok 249,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   PRIJALA TOTO ROZHODNUTIE:
   Článok 1
   Články 1 až 29 rokovacieho poriadku Komisie (1) sa nahrádzajú textom prílohy k tomuto rozhodnutiu.
   Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 24. februára 2010

            Za Komisiu

            predseda

         José Manuel BARROSO

      (1)  Ú. v. ES L 308, 8.12.2000, s. 26.

      PRÍLOHA

         „KAPITOLA I

            KOMISIA

         Článok 1
         Zásada kolektívnej zodpovednosti
         Komisia koná kolektívne v súlade s týmto rokovacím poriadkom a v súlade s prioritami stanovenými v rámci politických usmernení, ktoré ustanovil jej predseda podľa článku 17 ods. 6 Zmluvy o EÚ.
         Článok 2
         Politické usmernenia, priority, pracovný program a rozpočet
         V súlade s politickými usmerneniami ustanovenými predsedom Komisia stanoví svoje priority a premietne ich do pracovného programu a návrhu rozpočtu, ktorý prijíma každý rok.
         Článok 3
         Predseda
         1.   Predseda ustanovuje politické usmernenia, v súlade s ktorými vykonáva Komisia svoje úlohy (1). Vedie prácu Komisie k dosahovaniu konkrétnych výsledkov.
         2.   Predseda rozhoduje o vnútornej organizácii Komisie tak, aby sa zabezpečil súlad, účinnosť a kolegialita jej činnosti (2).
         Bez toho, aby boli dotknuté ustanovenia článku 18 ods. 4 Zmluvy o EÚ, predseda poveruje členov Komisie zvláštnymi oblasťami činností, v rámci ktorých sú výslovne zodpovední za prípravu práce Komisie a uskutočňovanie jej rozhodnutí (3).
         Predseda môže od členov Komisie žiadať, aby realizovali osobitné úlohy s cieľom zabezpečiť uplatňovanie politických usmernení, ktoré ustanovil, a priorít určených Komisiou.
         Tieto poverenia môže kedykoľvek zmeniť (4).
         Členovia Komisie pod vedením jej predsedu vykonávajú úlohy, ktorými ich predseda poveril (5).
         3.   Spomedzi členov Komisie predseda vymenuje podpredsedov, okrem vysokého predstaviteľa Únie pre zahraničné veci a bezpečnostnú politiku (6), a stanovuje poradie v rámci Komisie.
         4.   Predseda môže zostaviť z členov Komisie skupiny, vymenovať ich predsedov, stanoviť ich mandát a spôsob práce a určiť ich zloženie a funkčné obdobie.
         5.   Predseda zastupuje Komisiu. Vymenúva členov Komisie, ktorí mu pri tom pomáhajú.
         6.   Bez toho, aby boli dotknuté ustanovenia článku 18 ods. 1 Zmluvy o EÚ, člen Komisie podáva demisiu na žiadosť predsedu (7).
         Článok 4
         Rozhodovacie postupy
         Rozhodnutia Komisie sa prijímajú:

                     a)

                     na zasadnutiach Komisie na základe ústneho postupu podľa článku 8 tohto rokovacieho poriadku alebo

                     b)

                     na základe písomného postupu v súlade s článkom 12 tohto rokovacieho poriadku, alebo

                     c)

                     na základe splnomocnenia podľa článku 13 tohto rokovacieho poriadku, alebo

                     d)

                     na základe delegovania v súlade s článkom 14 tohto rokovacieho poriadku.

            ODDIEL 1

               Zasadnutia Komisie

         Článok 5
         Zvolávanie zasadnutia
         1.   Zasadnutie Komisie zvoláva predseda.
         2.   Komisia sa spravidla schádza minimálne raz týždenne. Pokiaľ je to nutné, zasadá častejšie.
         3.   Členovia Komisie sú povinní zúčastňovať sa všetkých zasadnutí. V prípade, že sa nemôžu zúčastniť, včas oznámia predsedovi dôvody svojej neprítomnosti. Predseda posudzuje, či členovia môžu byť za určitých okolností uvoľnení.
         Článok 6
         Program zasadnutia Komisie
         1.   Predseda prijíma program rokovania každého zasadnutia Komisie.
         2.   Bez toho, aby bola dotknutá právomoc predsedu prijímať program rokovania, musí byť každý návrh, ktorý zahŕňa značné výdavky, predložený so súhlasom člena Komisie povereného rozpočtom.
         3.   Každý bod, ktorý člen Komisie navrhne zaradiť do programu zasadnutia, musí byť oznámený predsedovi za podmienok ustanovených Komisiou v súlade s vykonávacími pravidlami stanovenými v článku 28 tohto rokovacieho poriadku, ďalej len ‚vykonávacie pravidlá‘.
         4.   Program zasadnutia a potrebné dokumenty sa členom Komisie oznamujú za podmienok ustanovených v súlade s vykonávacími pravidlami.
         5.   Komisia môže na základe návrhu predsedu prerokovať akýkoľvek bod, ktorý nie je zaradený do programu zasadnutia alebo ku ktorému boli potrebné podklady dodané oneskorene.
         Článok 7
         Uznášaniaschopnosť
         Počet prítomných členov, ktorý je potrebný na to, aby Komisia bola uznášaniaschopná, sa rovná väčšine členov, ktorých počet je stanovený v zmluve.
         Článok 8
         Prijímanie rozhodnutí
         1.   Komisia prijíma rozhodnutia na základe návrhov jedného člena alebo viacerých svojich členov.
         2.   Komisia hlasuje na návrh niektorého zo svojich členov. Hlasovanie sa týka pôvodného návrhu alebo návrhu zmeneného a doplneného členom alebo členmi zodpovednými za daný návrh, alebo predsedom.
         3.   Rozhodnutia Komisie sú prijaté vtedy, ak väčšina členov, ktorých počet je stanovený v zmluve, hlasuje kladne.
         4.   Predseda zaznamená výsledky zasadnutia, ktoré sa zapíšu do zápisnice zo zasadnutia, ako je ustanovené v článku 11 tohto rokovacieho poriadku.
         Článok 9
         Dôvernosť
         Zasadnutia Komisie nie sú verejné. Zasadnutia sú dôverné.
         Článok 10
         Účasť úradníkov a iných osôb
         1.   Pokiaľ Komisia nerozhodne inak, zasadnutia sa zúčastní generálny tajomník a vedúci kabinetu predsedu. Podmienky účasti iných osôb sú ustanovené vo vykonávacích pravidlách.
         2.   V prípade neprítomnosti člena Komisie sa na zasadnutí môže zúčastniť vedúci jeho kabinetu a na základe výzvy predsedu môže predniesť stanovisko neprítomného člena.
         3.   Komisia môže rozhodnúť, že vypočuje akúkoľvek inú osobu.
         Článok 11
         Zápisnica zo zasadnutia
         1.   Z každého zasadnutia Komisie sa vypracuje zápisnica.
         2.   Návrh zápisnice sa predkladá Komisii na schválenie na nasledujúcom zasadnutí. Schválená zápisnica je overená podpismi predsedu a generálneho tajomníka.

            ODDIEL 2

               Ďalšie rozhodovacie postupy

         Článok 12
         Rozhodnutia prijímané písomným postupom
         1.   Súhlas Komisie s návrhom jedného člena alebo viacerých jej členov možno získať prostredníctvom písomného postupu za predpokladu, že právny útvar vopred poskytol k takémuto návrhu priaznivé stanovisko a útvary konzultované v súlade s podmienkami ustanovenými v článku 23 tohto rokovacieho poriadku s ním súhlasili.
         Takéto schválenie a/alebo súhlas môže byť v súlade s vykonávacími pravidlami ustanovenými Komisiou nahradené dohodou medzi členmi Komisie, ak sa na zasadnutí na návrh predsedu kolektívne rozhodne o uplatnení konečného písomného postupu.
         2.   Na tento účel sa znenie návrhu zašle v písomnej forme všetkým členom Komisie za podmienok ustanovených Komisiou v súlade s vykonávacími pravidlami a s uvedením lehoty, počas ktorej musia členovia vyjadriť akékoľvek výhrady alebo zmeny, ktoré navrhujú vykonať.
         3.   Ktorýkoľvek člen Komisie môže v priebehu písomného postupu požiadať o prerokovanie návrhu. Na tento účel zašle predsedovi odôvodnenú žiadosť.
         4.   Návrh, ku ktorému žiadny z členov Komisie nepredložil žiadosť o odklad alebo na nej netrval do uplynutia lehoty stanovenej na písomný postup, sa považuje za návrh prijatý Komisiou.
         Článok 13
         Rozhodnutia na základe splnomocnenia
         1.   Komisia môže, pokiaľ je splnená zásada kolektívnej zodpovednosti, splnomocniť jedného člena alebo viacerých svojich členov, aby v jej mene prijali riadiace alebo správne opatrenia, ktoré podliehajú takým obmedzeniam a podmienkam, ktoré ustanoví Komisia.
         2.   So súhlasom predsedu môže Komisia rovnako poveriť jedného člena alebo viacerých svojich členov, aby prijali konečnú verziu akéhokoľvek aktu alebo akéhokoľvek návrhu predkladaného iným inštitúciám, ktorého obsah bol ustanovený už v priebehu zasadnutí.
         3.   Právomoci prenesené týmto spôsobom možno ďalej delegovať na generálnych riaditeľov a vedúcich útvarov, pokiaľ to nie je v rozhodnutí o splnomocnení výslovne zakázané.
         4.   Ustanovenia odsekov 1, 2 a 3 sa uplatňujú bez toho, aby boli dotknuté pravidlá týkajúce sa delegovania vo finančných záležitostiach a právomociach prenesených na orgán, ktorý je oprávnený vymenovať a splnomocnený uzatvárať zamestnanecké zmluvy.
         Článok 14
         Rozhodnutia na základe delegovania
         Pri plnom dodržiavaní zásady kolektívnej zodpovednosti môže Komisia delegovať prijatie riadiacich alebo správnych opatrení na generálnych riaditeľov a vedúcich útvarov, ktorí konajú v jej mene a v rámci obmedzení a podmienok, ktoré Komisia ustanoví.
         Článok 15
         Subdelegovanie pri rozhodnutiach týkajúcich sa udeľovania grantov a verejného obstarávania
         Generálny riaditeľ alebo vedúci útvaru, ktorí v súlade s článkami 13 a 14 získali na základe subdelegovania alebo delegovania právomoc na prijímanie rozhodnutí spojených s financovaním, môžu rozhodnúť o subdelegovaní prijímania určitých rozhodnutí o výbere projektov a určitých individuálnych rozhodnutí týkajúcich sa udeľovania grantov a verejného obstarávania na zodpovedného riaditeľa, alebo ak získajú súhlas príslušného člena Komisie, na príslušného vedúceho oddelenia v rámci určitých obmedzení a podmienok ustanovených vo vykonávacích pravidlách.
         Článok 16
         Informácie o prijatých rozhodnutiach
         Rozhodnutia prijaté na základe písomného postupu, splnomocnenia alebo delegovania sú zaznamenané v dennom alebo týždennom zázname, ktorý sa prenesie do zápisnice z nasledujúceho zasadnutia Komisie.

            ODDIEL 3

               Spoločné ustanovenia pre rozhodovacie postupy

         Článok 17
         Overovanie aktov prijatých Komisiou
         1.   Akty prijaté Komisiou počas zasadnutia tvoria, v autentickom jazyku alebo v jazykoch, neoddeliteľnú súčasť súhrnnej zápisnice vypracovanej na zasadnutí Komisie, na ktorom boli prijaté. Tieto akty sú overené podpisom predsedu a generálneho tajomníka na poslednej strane súhrnnej zápisnice.
         2.   Nelegislatívne akty Komisie uvedené v článku 297 ods. 2 Zmluvy o fungovaní Európskej únie a prijaté na základe písomného postupu sú overené podpismi predsedu a generálneho tajomníka na poslednej strane súhrnnej zápisnice uvedenej v predchádzajúcom odseku, pokiaľ nie je potrebné, aby tieto akty boli uverejnené a nadobudli účinnosť pred konaním ďalšieho zasadnutia Komisie. Na účely tohto overenia tvorí jedna kópia dennej zápisnice uvedenej v článku 16 tohto rokovacieho poriadku neoddeliteľnú súčasť súhrnnej zápisnice uvedenej v predchádzajúcom odseku.
         Ďalšie akty prijaté na základe písomného postupu a akty prijaté na základe splnomocnenia v súlade s článkom 12 a článkom 13 ods. 1 a 2 tohto rokovacieho poriadku tvoria, v autentickom jazyku alebo v jazykoch, neoddeliteľnú súčasť denného záznamu uvedeného v článku 16 tohto rokovacieho poriadku. Sú overené podpisom generálneho tajomníka na poslednej strane denného záznamu.
         3.   Akty prijaté na základe delegovania alebo subdelegovania sú prostredníctvom softvéru, ktorý je na to určený, neoddeliteľne prepojené, v autentickom jazyku alebo v jazykoch, s denným záznamom uvedeným v článku 16 tohto rokovacieho poriadku. Sú overené potvrdzujúcim vyhlásením podpísaným subdelegovaným alebo delegovaným úradníkom v súlade s článkom 13 ods. 3, článkami 14 a 15 tohto rokovacieho poriadku.
         4.   Na účely tohto rokovacieho poriadku sa výrazom ‚akty‘ rozumie jedna z foriem aktu, ktoré sú stanovené v článku 288 Zmluvy o fungovaní Európskej únie.
         5.   Na účely tohto rokovacieho poriadku sa výrazom ‚autentické jazyky‘ rozumejú všetky úradné jazyky Európskej únie, bez toho, aby bolo dotknuté uplatňovanie nariadenia Rady (ES) č. 920/2005 (8), v prípade všeobecných aktov a v ostatných prípadoch jazyky tých, ktorým sú určené.

            ODDIEL 4

               Príprava a plnenie rozhodnutí Komisie

         Článok 18
         Skupiny členov Komisie
         Skupiny členov Komisie prispievajú ku koordinácii a príprave práce Komisie v súlade s politickými usmerneniami a mandátom stanovenými predsedom.
         Článok 19
         Kabinety a vzťahy s útvarmi
         1.   Členovia Komisie majú k dispozícii kabinet, ktorý im pomáha pri vykonávaní ich práce a pri príprave rozhodnutí Komisie. Pravidlá týkajúce sa zloženia a spôsobu práce kabinetu stanovuje predseda.
         2.   V súlade so zásadami ustanovenými predsedom člen Komisie schvaľuje spôsob práce s útvarmi, za ktoré je zodpovedný. V spôsobe práce sa upresňuje najmä spôsob, akým člen Komisie dáva pokyny príslušným útvarom, ktoré mu pravidelne poskytujú všetky informácie týkajúce sa jeho oblasti činnosti a informácie potrebné na vykonávanie jeho zodpovednosti.
         Článok 20
         Generálny tajomník
         1.   Generálny tajomník pomáha predsedovi, aby si Komisia v rámci politických usmernení ustanovených predsedom plnila priority, ktoré si stanovila.
         2.   Generálny tajomník prispieva k zabezpečeniu politickej súdržnosti organizovaním potrebnej koordinácie medzi útvarmi od začiatku prípravných prác, okrem iného v súlade s ustanoveniami článku 23 tohto rokovacieho poriadku.
         Dbá na kvalitu obsahu a na dodržiavanie pravidiel týkajúcich sa formy dokumentov, ktoré sú predkladané Komisii, a v tomto kontexte prispieva k ich súladu so zásadami subsidiarity a proporcionality, vonkajšími záväzkami, medziinštitucionálnymi úvahami a komunikačnou stratégiou Komisie.
         3.   Generálny tajomník pomáha predsedovi pri príprave rokovaní a vedení zasadnutí Komisie.
         Rovnako pomáha pri príprave rokovaní a vedení zasadnutí predsedom skupín členov Komisie, ktoré boli zriadené podľa článku 3 ods. 4 tohto rokovacieho poriadku. Zabezpečuje sekretariát týchto skupín.
         4.   Generálny tajomník zabezpečuje uplatňovanie rozhodovacích postupov a vykonávanie rozhodnutí uvedených v článku 4 tohto rokovacieho poriadku.
         Okrem osobitných prípadov prijíma opatrenia nevyhnutné na zabezpečenie toho, aby sa akty Komisie oznamovali a uverejňovali v Úradnom vestníku Európskej únie a aby sa dokumenty Komisie a jej útvarov postupovali ostatným inštitúciám Európskej únie a národným parlamentom.
         Zabezpečuje šírenie písomných informácií, ktoré si členovia Komisie prajú navzájom odovzdávať.
         5.   Generálny tajomník je zodpovedný za oficiálne vzťahy s ostatnými inštitúciami Európskych spoločenstiev, s výnimkou právomocí, ktoré sa Komisia rozhodne vykonávať sama alebo ich pridelí svojim členom alebo útvarom.
         V tomto kontexte dohliada na zabezpečenie všeobecného súladu prostredníctvom koordinácie medzi útvarmi počas práce ostatných inštitúcií.
         6.   Generálny tajomník zabezpečí, aby Komisia bola náležite informovaná o stave vývoja vnútorných a medziinštitucionálnych postupov.
         KAPITOLA II

            ÚTVARY KOMISIE

         Článok 21
         Štruktúra útvarov
         Na účely prípravy a vykonávania svojich úloh a na účely plnenia priorít a politických usmernení ustanovených predsedom Komisia zriaďuje jednotlivé útvary, ktoré sú rozdelené do generálnych riaditeľstiev a im zodpovedajúcich útvarov.
         Generálne riaditeľstvá a im zodpovedajúce útvary sa zvyčajne delia na riaditeľstvá a riaditeľstvá na oddelenia.
         Článok 22
         Vytvorenie osobitných funkcií a štruktúr
         Predseda môže v osobitných prípadoch vytvoriť osobitné funkcie a štruktúry, ktoré sa zaoberajú osobitnými záležitosťami, a stanoviť ich zodpovednosť a spôsob práce.
         Článok 23
         Spolupráca a koordinácia v rámci útvarov
         1.   Aby bola zabezpečená efektívnosť činnosti Komisie, útvary pracujú v úzkej spolupráci a koordinovaným spôsobom od začiatku prípravy alebo vykonávania rozhodnutí Komisie.
         2.   Útvar zodpovedný za prípravu iniciatívy dbá na to, aby bola od začiatku prípravných prác zabezpečená účinná koordinácia medzi všetkými útvarmi, ktoré majú oprávnený záujem na tejto iniciatíve z dôvodov ich právomocí a zodpovednosti alebo charakteru záležitosti.
         3.   Pred tým, ako sa dokument predloží Komisii, zodpovedný útvar ho včas prerokuje s ostatnými útvarmi, ktoré majú na danom projekte oprávnený záujem v súlade s vykonávacími pravidlami.
         4.   S právnym servisom sa povinne konzultujú všetky návrhy aktov alebo návrhy právnych dokumentov, ako aj všetky dokumenty, ktoré by mohli mať právne dôsledky.
         Na právny servis je nevyhnutné obrátiť sa v prípade rozhodovacích postupov ustanovených v článkoch 12, 13 a 14 tohto rokovacieho poriadku, okrem prípadov rozhodnutí týkajúcich sa bežných aktov, s ktorými právny servis súhlasil vopred (repetitívne akty). Konzultácia sa nevyžaduje v prípade aktov uvedených v článku 15 tohto rokovacieho poriadku.
         5.   S generálnym sekretariátom sa musia konzultovať všetky iniciatívy, ktoré:

                     —

                     podliehajú ústnemu schvaľovaciemu postupu, a to bez toho, aby boli dotknuté individuálne otázky personálu, alebo

                     —

                     sú politicky dôležité, alebo

                     —

                     sú súčasťou ročného pracovného programu Komisie a platného programového nástroja, alebo

                     —

                     týkajú sa inštitucionálnych záležitostí, alebo

                     —

                     podliehajú analýze vplyvu, či verejnej diskusii,

               ako aj v prípade všetkých stanovísk alebo spoločných iniciatív, ktoré by Komisiu istým spôsobom mohli zaväzovať voči iným inštitúciám alebo subjektom.
         6.   Okrem aktov uvedených v článku 15 tohto rokovacieho poriadku sa s generálnym riaditeľstvom zodpovedným za rozpočet a s generálnym riaditeľstvom zodpovedným za ľudské zdroje a bezpečnosť musia konzultovať všetky dokumenty, ktoré majú prípadné dôsledky na rozpočet, financie, zamestnancov a správu. Podľa potreby sa rovnako konzultuje generálne riaditeľstvo zodpovedné za boj proti podvodom.
         7.   Zodpovedný útvar sa snaží zostaviť návrh, ku ktorému má súhlas útvarov, s ktorými tento návrh prekonzultoval. V prípade nezhody pripojí k svojmu návrhu odlišné stanoviská týchto útvarov bez toho, aby bol dotknutý článok 12 tohto rokovacieho poriadku.
         KAPITOLA III

            ZASTUPOVANIE

         Článok 24
         Kontinuita služby
         Členovia Komisie a útvary dbajú na prijatie všetkých opatrení potrebných na zabezpečenie kontinuity služby v súlade s opatreniami, ktoré v tomto smere prijala Komisia alebo predseda.
         Článok 25
         Zastupovanie predsedu
         Ak predseda nemôže vykonávať svoje funkcie, vykonáva ich jeden z podpredsedov alebo členov v poradí, ktoré stanovil predseda.
         Článok 26
         Zastupovanie generálneho tajomníka
         Ak generálny tajomník nemôže vykonávať svoje funkcie alebo ak miesto tajomníka nie je obsadené, zastupuje ho prítomný zástupca generálneho tajomníka nachádzajúci sa v najvyššej platovej triede; v prípade, že sa v najvyššej platovej triede nachádza viacero osôb, zastupuje ho osoba služobne najstaršia v príslušnej platovej triede a v prípade, že sa v tejto platovej triede nachádza viacero takýchto služobne starých osôb, zastupuje ho najstaršia osoba z nich alebo úradník určený Komisiou.
         Ak zástupca generálneho tajomníka nie je prítomný alebo Komisia neurčila žiadneho úradníka, zastupuje ho prítomný podriadený úradník nachádzajúci sa v rámci najvyššej funkčnej skupiny v najvyššej platovej triede; v prípade, že sa v tejto platovej triede nachádza viacero osôb, zastupuje ho služobne najstaršia osoba v rámci príslušnej platovej triedy a v prípade, že sa v tejto platovej triede nachádza viacero takýchto služobne starých osôb, zastupuje ho najstaršia osoba z nich.
         Článok 27
         Zastupovanie nadriadených
         1.   Ak generálny riaditeľ nemôže vykonávať svoje funkcie alebo ak jeho miesto nie je obsadené, zastupuje ho prítomný zástupca generálneho riaditeľa nachádzajúci sa v najvyššej platovej triede; v prípade, že sa v tejto platovej triede nachádza viacero osôb, zastupuje ho služobne najstaršia osoba v rámci príslušnej platovej triedy a v prípade, že sa v tejto platovej triede nachádza viacero takýchto služobne starých osôb, zastupuje ho najstaršia osoba z nich alebo úradník určený Komisiou.
         Ak zástupca generálneho riaditeľa nie je prítomný alebo Komisia neurčila žiadneho úradníka, zastupuje ho prítomný podriadený úradník nachádzajúci sa v rámci najvyššej funkčnej skupiny v najvyššej platovej triede; v prípade, že sa v tejto platovej triede nachádza viacero osôb, zastupuje ho služobne najstaršia osoba v rámci príslušnej platovej triedy a v prípade, že sa v tejto platovej triede nachádza viacero takýchto služobne starých osôb, zastupuje ho najstaršia osoba z nich.
         2.   Ak vedúci oddelenia nemôže vykonávať svoje funkcie alebo ak jeho miesto nie je obsadené, zastupuje ho zástupca vedúceho oddelenia alebo úradník určený generálnym riaditeľom.
         Ak zástupca vedúceho oddelenia nie je prítomný alebo generálny riaditeľ neurčil žiadneho úradníka, zastupuje ho prítomný podriadený úradník nachádzajúci sa v rámci najvyššej funkčnej skupiny v najvyššej platovej triede; v prípade, že sa v tejto platovej triede nachádza viacero osôb, zastupuje ho služobne najstaršia osoba v rámci príslušnej platovej triedy a v prípade, že sa v tejto platovej triede nachádza viacero takýchto služobne starých osôb, zastupuje ho najstaršia osoba z nich.
         3.   Ak niektorý iný nadriadený nemôže vykonávať svoje funkcie alebo ak jeho miesto nie je obsadené, generálny riaditeľ určí po dohode so zodpovedným členom Komisie zastupujúceho úradníka. Ak nie je takto určený žiaden úradník, vykonáva príslušné funkcie prítomný podriadený úradník nachádzajúci sa v rámci najvyššej funkčnej skupiny v najvyššej platovej triede; v prípade, že sa v tejto platovej triede nachádza viacero osôb, vykonáva tieto funkcie služobne najstaršia osoba v rámci príslušnej platovej triedy a v prípade, že sa v tejto platovej triede nachádza viacero takýchto služobne starých osôb, vykonáva tieto funkcie najstaršia osoba z nich.
         KAPITOLA IV

            ZÁVEREČNÉ USTANOVENIA

         Článok 28
         Komisia podľa potreby ustanoví vykonávacie pravidlá tohto rokovacieho poriadku.
         Komisia môže vzhľadom na technologický a informačný vývoj prijať doplňujúce opatrenia týkajúce sa fungovania Komisie a jej útvarov.
         Článok 29
         Tento rokovací poriadok nadobúda účinnosť dňom nasledujúcim po jeho uverejnení v Úradnom vestníku Európskej únie.“

         (1)  Článok 17 ods. 6 písm. a) Zmluvy o Európskej únii.

         (2)  Článok 17 ods. 6 písm. b) Zmluvy o Európskej únii.

         (3)  Článok 248 Zmluvy o fungovaní Európskej únie.

         (4)  Pozri poznámku pod čiarou č. 3.

         (5)  Pozri poznámku pod čiarou č. 3.

         (6)  Článok 17 ods. 6 písm. c) Zmluvy o Európskej únii.

         (7)  Článok 17 ods. 6 druhý pododsek Zmluvy o Európskej únii.

         (8)  Ú. v. EÚ L 156, 18.6.2005, s. 3.


title: Rozhodnutie Rady (SZBP) 2016/1961 z 8. novembra 2016, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
               9.11.2016

               SK

               Úradný vestník Európskej únie

               L 301/15

         ROZHODNUTIE RADY (SZBP) 2016/1961
   z 8. novembra 2016,
   ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1), a najmä na jeho článok 3 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 17. marca 2014 prijala rozhodnutie 2014/145/SZBP.

               (2)

               Vzhľadom na organizáciu volieb do Štátnej dumy Ruskej federácie na nezákonne anektovanom Kryme a v Sevastopole, sa Rada domnieva, že do zoznamu osôb, subjektov a orgánov, na ktoré sa vzťahujú reštriktívne opatrenia, ako sa uvádza v prílohe k rozhodnutiu 2014/145/SZBP, by sa malo doplniť šesť osôb.

               (3)

               Príloha k rozhodnutiu 2014/145/SZBP by sa mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Osoby uvedené v zozname v prílohe k tomuto rozhodnutiu sa dopĺňajú do zoznamu uvedeného v prílohe k rozhodnutiu 2014/145/SZBP.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 8. novembra 2016

            Za Radu

            predseda

         P. KAŽIMÍR

      (1)  Ú. v. EÚ L 78, 17.3.2014, s. 16.

      PRÍLOHA

         Zoznam osôb podľa článku 1

                     Meno

                     Informácie o totožnosti

                     Odôvodnenie

                     Dátum zaradenia na zoznam

                     „152.

                     Ruslan Ismailovich BALBEK
                     Руслан Исмаилович
                     Бальбек

                     Dátum narodenia: 28.8.1977
                     Miesto narodenia: Bekabad, Uzbecká SSR

                     Člen Štátnej dumy, zvolený z nezákonne anektovanej Krymskej autonómnej republiky.
                     Podpredseda Výboru Štátnej dumy pre etnické otázky.
                     V roku 2014 bol Balbek vymenovaný za podpredsedu Rady ministrov tzv. ‚Krymskej republiky‘ a v tejto funkcii pracoval v záujme integrácie nezákonne anektovaného Krymského polostrovu do Ruskej federácie, za čo mu bola udelená medaila ‚Za obranu Krymskej republiky‘. Podporil anexiu Krymu vo verejných vyhláseniach vrátane svojho profilu na webovej stránke strany Jednotné Rusko (Krymská pobočka) a v novinovom článku uverejnenom na webovej stránke NTV 3. júla 2016.

                     9.11.2016

                     153.

                     Konstantin Mikhailovich BAKHAREV
                     Константин Михайлович
                     Бахарев

                     Dátum narodenia: 20.10.1972
                     Miesto narodenia: Simferopol Ukrajinská SSR

                     Člen Štátnej dumy, zvolený z nezákonne anektovanej Krymskej autonómnej republiky.
                     Člen Výboru Dumy pre finančné trhy.
                     V marci 2014 bol Bakharev vymenovaný za podpredsedu štátnej rady tzv. ‚Krymskej republiky‘ a v auguste 2014 za prvého podpredsedu tohto orgánu. Priznal svoju osobnú účasť na udalostiach z roku 2014, ktoré viedli k nezákonnej anexii Krymu a Sevastopola, ktoré verejne podporil, a to aj v rozhovore uverejnenom na stránke gazetakrimea.ru 22. marca 2016 a na stránke c-pravda.ru 23. augusta 2016. ‚Orgánmi‘‚Krymskej republiky‘ bol ocenený rádom ‚Za oddanosť službe‘.

                     9.11.2016

                     154.

                     Dmitry Anatolievich BELIK
                     Дмитрий Анатольевич
                     Белик

                     Dátum narodenia: 17.10.1969
                     Miesto narodenia: Kular Ust-Janský okres, Jakutská autonómna SSR

                     Člen Štátnej dumy, zvolený z nezákonne anektovaného mesta Sevastopola.
                     Člen Výboru Dumy pre daňové otázky.
                     Ako člen mestskej správy Sevastopola vo februári – marci 2014 podporoval činnosti tzv. ‚ľudového starostu‘ Alexeja Čalija. Verejne priznal svoju účasť na udalostiach z roku 2014, ktoré viedli k nezákonnej anexii Krymu a Sevastopola, ktoré verejne obhajoval, a to aj na svojej osobnej webovej stránke a v rozhovore, ktorý bol uverejnený 21. februára 2016 na stránke nation-news.ru.
                     Za jeho účasť na procese anexie Krymu mu bol udelený ruský štátny rád druhého stupňa ‚Za služby vlasti‘.

                     9.11.2016

                     155.

                     Andrei Dmitrievich KOZENKO
                     Андрей Дмитриевич
                     Козенко

                     Dátum narodenia: 3.8.1981
                     Miesto narodenia: Simferopol Ukrajinská SSR

                     Člen Štátnej dumy, zvolený z nezákonne anektovanej Krymskej autonómnej republiky.
                     Člen Výboru Dumy pre finančné trhy.
                     V marci 2014 bol Kozenko vymenovaný za podpredsedu štátnej rady tzv. ‚Krymskej republiky‘. Verejne priznal svoju účasť na udalostiach z roku 2014, ktoré viedli k nezákonnej anexii Krymu a Sevastopola, ktoré verejne obhajoval, a to aj v rozhovore, ktorý bol uverejnený 12. marca 2016 na stránke gazetacrimea.ru. Za jeho účasť na procese anexie mu miestne ‚orgány‘ udelili medailu ‚Za obranu Krymskej republiky‘.

                     9.11.2016

                     156.

                     Svetlana Borisovna SAVCHENKO
                     Светлана Борисовна
                     Савченко

                     Dátum narodenia: 24.6.1965
                     Miesto narodenia: Belogorsk Ukrajinská SSR

                     Členka Štátnej dumy, zvolená z nezákonne anektovanej Krymskej autonómnej republiky.
                     Členka Výboru Dumy pre kultúru.
                     Od roku 2012 bola členkou Najvyššej rady Krymskej autonómnej republiky a od marca 2014 podporovala začlenenie nezákonne anektovaného Krymu a Sevastopola do Ruskej federácie. Savčenková bola v septembri 2014 ‚zvolená‘ do Štátnej rady tzv. ‚Krymskej republiky‘. Obhajovala nezákonnú anexiu Krymu a Sevastopola pri mnohých príležitostiach vo verejných vyhláseniach vrátane rozhovorov uverejnených na stránke c-pravda.ru 2. apríla 2016 a 20. augusta 2016. V roku 2014 jej bol udelený ruský štátny rád druhého stupňa ‚Za služby vlasti‘ a v roku 2015 jej ‚orgány‘‚Krymskej republiky‘ udelili rád ‚Za oddanosť službe‘.

                     9.11.2016

                     157.

                     Pavel Valentinovich SHPEROV
                     Павел Валентинович
                     Шперов

                     Dátum narodenia: 4.7.1971
                     Miesto narodenia: Simferopol Ukrajinská SSR

                     Člen Štátnej dumy, zvolený z nezákonne anektovanej Krymskej autonómnej republiky.
                     Člen Výboru Dumy pre záležitosti Spoločenstva nezávislých štátov (SNŠ), eurázijskú integráciu a kontakty s krajanmi.
                     Šperov bol v septembri 2014 zvolený do Štátnej rady tzv. ‚Krymskej republiky‘.
                     Verejne priznal, a to aj v rozhovore uverejnenom na stránke ldpr-rk.ru 3. septembra 2016, svoju úlohu na udalostiach v roku 2014, ktoré viedli k nezákonnej anexii Krymu a Sevastopola, a najmä svoju úlohu pri organizovaní nezákonného referenda o nezákonnej anexii tohto polostrova.

                     9.11.2016“


title: Rozhodnutie Rady (EÚ) 2017/971 z 8. júna 2017, ktorým sa stanovujú opatrenia v oblasti plánovania a vedenia nevýkonných vojenských misií EÚ v rámci SBOP a ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska, rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a rozhodnutie (SZBP) 2016/610 o vojenskej výcvikovej misii Európskej únie v rámci SBOP v Stredoafrickej republike (EUTM RCA)

text:
               9.6.2017

               SK

               Úradný vestník Európskej únie

               L 146/133

         ROZHODNUTIE RADY (EÚ) 2017/971
   z 8. júna 2017,
   ktorým sa stanovujú opatrenia v oblasti plánovania a vedenia nevýkonných vojenských misií EÚ v rámci SBOP a ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska, rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a rozhodnutie (SZBP) 2016/610 o vojenskej výcvikovej misii Európskej únie v rámci SBOP v Stredoafrickej republike (EUTM RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada rozhodla, že je potrebné posilniť plánovanie a vedenie nevýkonných vojenských misií EÚ.

               (2)

               Rada vo svojich záveroch zo 6. marca 2017 ako krátkodobý cieľ schválila zriadenie útvaru pre plánovanie a vedenie vojenských operácií (MPCC) v rámci Vojenského štábu EÚ (EUMS) v Bruseli, ktorý bude na strategickej úrovni zodpovedať za operačné plánovanie a vedenie nevýkonných vojenských misií, pričom bude pracovať pod politickou kontrolou a strategickým riadením Politického a bezpečnostného výboru (PBV).

               (3)

               Novovytvorený útvar MPCC bude pracovať súbežne a koordinovane s útvarom pre plánovanie a vedenie civilných operácií, najmä prostredníctvom spoločného podporného koordinačného útvaru.

               (4)

               Rada vo svojich záveroch zo 6. marca 2017 rozhodla, že riaditeľom útvaru MPCC bude generálny riaditeľ EUMS a že v tomto postavení bude plniť funkcie veliteľa nevýkonných vojenských misií vrátane troch výcvikových misií EÚ (EUTM) nasadených v Somálsku, Mali a Stredoafrickej republike, a to v súlade s mandátom riaditeľa MPCC.

               (5)

               Rada vo svojich záveroch zo 6. marca 2017 tiež odsúhlasila návrhy o strategickom predvídaní a dohľade, prostredníctvom ktorých môžu Rada, vysoký predstaviteľ Únie pre zahraničné veci a bezpečnostnú politiku (ďalej len „VP“) a PBV získať od príslušných štruktúr Európskej služby pre vonkajšiu činnosť (ESVČ) v oblasti krízového riadenia účinnú podporu pri plnení svojich povinností v súvislosti s nevýkonnými vojenskými misiami, okrem iného prostredníctvom systematickej interakcie a koordinácie medzi veliteľom misií a uvedenými štruktúrami na strategickej politickej úrovni bez toho, aby bola dotknutá hierarchia velenia.

               (6)

               Rada 8. júna 2017 schválila konsolidovaný mandát EUMS, ktorý zahŕňa aj MPCC. Uvedený mandát rešpektuje osobitosti EUMS a osobitnú povahu jeho funkcií, a to v súlade s článkom 4 ods. 3 písm. a) rozhodnutia Rady 2010/427/EÚ (1) o organizácii a fungovaní ESVČ, ako sa upravili vzhľadom na nové opatrenia v oblasti velenia a riadenia, ktoré schválila Rada, a nahrádza mandát EUMS pripojený k rozhodnutiu Rady 2001/80/SZBP (2) o zriadení Vojenského štábu Európskej únie, ktorý sa už neuplatňuje. MPCC bude preto plniť úlohy, ktoré mu boli pridelené v novom konsolidovanom mandáte.

               (7)

               Vykonali sa prípravy potrebné na to, aby si MPCC mohol plniť svoje úlohy, najmä pokiaľ ide o misie EUTM nasadené v Somálsku, Mali a Stredoafrickej republike.

               (8)

               Rada by preto mala stanoviť opatrenia v oblasti plánovania a vedenia nevýkonných vojenských misií a zmeniť hierarchiu velenia uvedených troch misií.

               (9)

               Riaditeľ MPCC by si mal plniť povinnosti veliteľa operácie podľa rozhodnutia Rady (SZBP) 2015/528 (3), ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena).

               (10)

               Velitelia ozbrojených síl misií EUTM by mali vo všetkých príslušných prípadoch podporovať odporúčania veliteľa misií určené PBV, ktoré sa týkajú účasti tretích štátov.

               (11)

               Bez toho, aby bola dotknutá hierarchia velenia, by osobitní zástupcovia EÚ a v príslušných prípadoch relevantné delegácie Únie v danom regióne mali veliteľom ozbrojených síl misií EÚ poskytovať usmernenia týkajúce sa miestnej politickej situácie.

               (12)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa nezúčastňuje na vykonávaní tohto rozhodnutia,

         PRIJALA TOTO ROZHODNUTIE:
   Článok 1
   1.   Zodpovednosť za operačné plánovanie a vedenie nevýkonných vojenských misií EÚ na vojenskej strategickej úrovni nesie riaditeľ útvaru pre plánovanie a vedenie vojenských operácií (MPCC).
   2.   Nevýkonné vojenské misie vedie po ich zriadení na operačnej úrovni v teréne veliteľ ozbrojených síl misie EÚ, ktorý pôsobí pod velením riaditeľa MPCC vykonávajúceho funkcie veliteľa misií.
   3.   Riaditeľ MPCC pri výkone funkcií veliteľa nevýkonných vojenských misií koná pod politickou kontrolou a strategickým riadením Politického a bezpečnostného výboru v súlade s článkom 38 zmluvy.
   Článok 2
   1.   V súlade so zásadami velenia a riadenia a v súlade s revidovaným mandátom EUMS MPCC podporuje riaditeľa MPCC pri výkone jeho funkcií veliteľa misií ako statická štruktúra velenia a riadenia na vojenskej strategickej úrovni mimo oblasti operácií, ktorá zodpovedá za operačné plánovanie a vedenie nevýkonných vojenských misií vrátane zostavenia, nasadenia, udržania a obnovy ozbrojených síl Únie.
   2.   Po zriadení misie pomáha v teréne veliteľovi ozbrojených síl misie EÚ veliteľstvo ozbrojených síl misie.
   Článok 3
   Riaditeľ MPCC, ktorý preberá funkcie veliteľa misií, vykonáva povinnosti veliteľa operácie podľa rozhodnutia (SZBP) 2015/528.
   Článok 4
   Rozhodnutie Rady 2010/96/SZBP (4) sa mení takto:

               1.

               V článku 2 sa odseky 1 a 2 nahrádzajú takto:
               „1.   Veliteľom misie EUTM Somalia je riaditeľ útvaru pre plánovanie a vedenie vojenských operácií (MPCC).
               2.   Za veliteľa ozbrojených síl misie EÚ EUTM Somalia sa týmto vymenúva brigádny generál Maurizio Morena.“

               2.

               V článku 3 sa odseky 1 a 2 nahrádzajú takto:
               „1.   MPCC je statická štruktúra velenia a riadenia na vojenskej strategickej úrovni mimo oblasti operácií, ktorá zodpovedá za operačné plánovanie a vedenie misie EUTM Somalia.
               2.   Veliteľstvo ozbrojených síl misie EUTM Somalia sa nachádza v Mogadiše a svoju činnosť vykonáva pod velením veliteľa ozbrojených síl misie EÚ. Jeho súčasťou je styčný úrad v Nairobi.
               3.   Pokým MPCC nedosiahne plnú operačnú kapacitu, je jeho súčasťou podporná bunka veliteľstva ozbrojených síl misie v Bruseli.“

               3.

               V článku 5 ods. 1 sa na konci štvrtej vety slová „veliteľa misie EÚ“ nahrádzajú slovami:
               „veliteľa ozbrojených síl misie EÚ“.

               4.

               V článku 5 ods. 3 sa na konci druhej vety dopĺňajú tieto slová:
               „a veliteľa ozbrojených síl misie EÚ“.

               5.

               V článku 6 ods. 2 sa na konci druhej vety dopĺňajú tieto slová:
               „a veliteľa ozbrojených síl misie EÚ“.

               6.

               V článku 7 sa odsek 2 nahrádza takto:
               „2.   Bez toho, aby bola dotknutá hierarchia velenia, veliteľovi ozbrojených síl misie EÚ poskytuje usmernenia týkajúce sa miestnej politickej situácie osobitný zástupca EÚ pre Africký roh v koordinácii s príslušnými delegáciami Únie v regióne.“

               7.

               V článku 8 ods. 2 sa pred slová „a VVEÚ“ vkladajú tieto slová:
               „po konzultácii s veliteľom ozbrojených síl misie EÚ“.

               8.

               V článku 11 ods. 5 sa na konci vety dopĺňajú tieto slová:
               „a/alebo veliteľa ozbrojených síl misie EÚ.“

               9.

               V článku 13 ods. 2 sa slová „veliteľa misie EÚ“ nahrádzajú slovami:
               „veliteľa ozbrojených síl misie EÚ“.

         Článok 5
   Rozhodnutie Rady 2013/34/SZBP (5) sa mení takto:

               1.

               V článku 2 sa odseky 1 a 2 nahrádzajú takto:
               „1.   Veliteľom misie EUTM Mali je riaditeľ útvaru pre plánovanie a vedenie vojenských operácií (MPCC).
               2.   Za veliteľa ozbrojených síl misie EÚ EUTM Mali sa týmto vymenúva brigádny generál Peter Devogelaere.“

               2.

               V článku 3 sa odseky 1 a 2 nahrádzajú takto:
               „1.   MPCC je statická štruktúra velenia a riadenia na vojenskej strategickej úrovni mimo oblasti operácií, ktorá zodpovedá za operačné plánovanie a vedenie misie EUTM Mali.
               2.   Veliteľstvo ozbrojených síl misie EUTM Mali sa nachádza v Mali a svoju činnosť vykonáva pod velením veliteľa ozbrojených síl misie EÚ.
               3.   Pokým MPCC nedosiahne plnú operačnú kapacitu, je jeho súčasťou podporná bunka veliteľstva ozbrojených síl misie v Bruseli.“

               3.

               V článku 5 ods. 1 sa na konci štvrtej vety slová „veliteľov misie EÚ“ nahrádzajú slovami:
               „veliteľov ozbrojených síl misie EÚ“.

               4.

               V článku 5 ods. 3 sa na konci druhej vety dopĺňajú tieto slová:
               „a veliteľa ozbrojených síl misie EÚ“.

               5.

               V článku 6 ods. 2 sa v druhej vete pred slová „na svoje zasadnutia“ vkladajú tieto slová:
               „a veliteľa ozbrojených síl misie EÚ“.

               6.

               V článku 7 sa odsek 2 nahrádza takto:
               „2.   Bez toho, aby bola dotknutá hierarchia velenia, veliteľovi ozbrojených síl misie EÚ poskytuje usmernenia týkajúce sa miestnej politickej situácie osobitný zástupca Európskej únie pre región Sahel v koordinácii s vedúcim delegácie Únie v Bamaku.“

               7.

               V článku 8 ods. 2 sa pred slová „a VVEÚ“ vkladajú tieto slová:
               „po konzultácii s veliteľom ozbrojených síl misie EÚ“.

               8.

               V článku 11 ods. 5 sa na konci vety dopĺňajú tieto slová:
               „a/alebo veliteľa ozbrojených síl misie EÚ.“

         Článok 6
   Rozhodnutie Rady (SZBP) 2016/610 (6) sa mení takto:

               1.

               V článku 2 sa odseky 1 a 2 nahrádzajú takto:
               „1.   Veliteľom misie EUTM RCA je riaditeľ útvaru pre plánovanie a vedenie vojenských operácií (MPCC).
               2.   Za veliteľa ozbrojených síl misie EÚ EUTM RCA sa týmto vymenúva brigádny generál Herman Ruys.“

               2.

               V článku 3 sa odseky 1 a 2 nahrádzajú takto:
               „1.   MPCC je statická štruktúra velenia a riadenia na vojenskej strategickej úrovni mimo oblasti operácií, ktorá zodpovedá za operačné plánovanie a vedenie misie EUTM RCA.
               2.   Veliteľstvo ozbrojených síl misie EUTM RCA sa nachádza v Bangui a svoju činnosť vykonáva pod velením veliteľa ozbrojených síl misie.
               3.   Pokým MPCC nedosiahne plnú operačnú kapacitu, je jeho súčasťou podporná bunka veliteľstva ozbrojených síl misie v Bruseli.“

               3.

               V článku 5 ods. 1 sa na konci štvrtej vety slová „veliteľov misie EÚ“ nahrádzajú slovami:
               „veliteľov ozbrojených síl misie EÚ“.

               4.

               V článku 5 ods. 3 sa na konci druhej vety dopĺňajú tieto slová:
               „a veliteľa ozbrojených síl misie EÚ“.

               5.

               V článku 6 ods. 2 sa v druhej vete pred slová „na svoje zasadnutia“ vkladajú tieto slová:
               „a veliteľa ozbrojených síl misie EÚ“.

               6.

               V článku 7 sa odsek 2 nahrádza takto:
               „2.   Bez toho, aby bola dotknutá hierarchia velenia, veliteľovi ozbrojených síl misie EÚ poskytuje usmernenia týkajúce sa miestnej politickej situácie vedúci delegácie Únie v Stredoafrickej republike.“

               7.

               V článku 7 ods. 4 sa slová „veliteľom misie Únie“ nahrádzajú slovami:
               „veliteľom ozbrojených síl misie EÚ“.

               8.

               V článku 8 ods. 2 sa pred slová „a VVEÚ“ vkladajú tieto slová:
               „po konzultácii s veliteľom ozbrojených síl misie EÚ“.

               9.

               V článku 12 ods. 5 sa na konci vety dopĺňajú tieto slová:
               „a/alebo veliteľa ozbrojených síl misie EÚ.“

         Článok 7
   Rozhodnutia Politického a bezpečnostného výboru (SZBP) 2016/396 (7), (SZBP) 2016/2352 (8) a (SZBP) 2017/112 (9) sa týmto zrušujú.
   Článok 8
   Rada na základe správy VP preskúma zriadenie MPCC a spoločného podporného koordinačného útvaru jeden rok po tom, ako sa stanú plne funkčnými, a v každom prípade najneskôr do konca roka 2018.
   Článok 9
   Toto rozhodnutie nadobúda účinnosť dňom jeho prijatia.

      V Luxemburgu 8. júna 2017

            Za Radu

            predseda

         U. REINSALU

      (1)  Rozhodnutie Rady 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (Ú. v. EÚ L 201, 3.8.2010, s. 30).

      (2)  Rozhodnutie Rady 2001/80/SZBP z 22. januára 2001 o zriadení Vojenského štábu Európskej únie (Ú. v. ES L 27, 30.1.2001, s. 7).

      (3)  Rozhodnutie Rady (SZBP) 2015/528 z 27. marca 2015, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) a ktorým sa zrušuje rozhodnutie 2011/871/SZBP (Ú. v. EÚ L 84, 28.3.2015, s. 39).

      (4)  Rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (Ú. v. EÚ L 44, 19.2.2010, s. 16).

      (5)  Rozhodnutie Rady 2013/34/SZBP zo 17. januára 2013 o vojenskej misii Európskej únii na podporu výcviku ozbrojených síl Mali (EUTM Mali) (Ú. v. EÚ L 14, 18.1.2013, s. 19).

      (6)  Rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (Ú. v. EÚ L 104, 20.4.2016, s. 21).

      (7)  Rozhodnutie Politického a bezpečnostného výboru (SZBP) 2016/396 z 15. marca 2016 o vymenovaní veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2015/173 (EUTM Somalia/1/2016) (Ú. v. EÚ L 73, 18.3.2016, s. 99).

      (8)  Rozhodnutie Politického a bezpečnostného výboru (SZBP) 2016/2352 zo 7. decembra 2016 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2016/939 (EUTM Mali/2/2016) (Ú. v. EÚ L 348, 21.12.2016, s. 25).

      (9)  Rozhodnutie Politického a bezpečnostného výboru (SZBP) 2017/112 z 10. januára 2017 o vymenovaní veliteľa misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/1/2017) (Ú. v. EÚ L 18, 24.1.2017, s. 47).


title: 2012/406/EÚ: Rozhodnutie Rady zo 16. júla 2012 , ktorým sa vymenúva španielsky člen a španielsky náhradník Výboru regiónov

text:
               19.7.2012

               SK

               Úradný vestník Európskej únie

               L 189/10

         ROZHODNUTIE RADY
   zo 16. júla 2012,
   ktorým sa vymenúva španielsky člen a španielsky náhradník Výboru regiónov
   (2012/406/EÚ)
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Francisca ÁLVAREZA-CASCOSA FERNÁNDEZA sa uvoľnilo jedno miesto člena Výboru regiónov. V dôsledku skončenia funkčného obdobia pána Josého PORTILLU GONZALEZA sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúva:

               a)

               za člena:

                           —

                           pán Javier FERNÁNDEZ FERNÁNDEZ, Presidente del Principado de Asturias

                     a

               b)

               za náhradníka:

                           —

                           pán Guillermo MARTÍNEZ SUÁREZ, Consejero de la Presidencia del Principado de Asturias.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 16. júla 2012

            Za Radu

            predseda

         S. ALETRARIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2009/941/ES: Rozhodnutie Rady z  30. novembra 2009 o uzavretí Haagskeho protokolu z  23. novembra 2007 o rozhodnom práve pre vyživovaciu povinnosť Európskym spoločenstvom

text:
               16.12.2009

               SK

               Úradný vestník Európskej únie

               L 331/17

         ROZHODNUTIE RADY
   z 30. novembra 2009
   o uzavretí Haagskeho protokolu z 23. novembra 2007 o rozhodnom práve pre vyživovaciu povinnosť Európskym spoločenstvom
   (2009/941/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 61 písm. c) v spojení článkom 300 ods. 2 prvým pododsekom druhou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Spoločenstvo sa usiluje o vytvorenie spoločného justičného priestoru založeného na zásade vzájomného uznávania rozhodnutí.

               (2)

               V nariadení Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (2) sa stanovuje, že rozhodné právo pre vyživovaciu povinnosť sa určuje v súlade s Haagskym protokolom z 23. novembra 2007 o rozhodnom práve pre vyživovaciu povinnosť (ďalej len „protokol“) v členských štátoch viazaných týmto protokolom.

               (3)

               Protokol je hodnotným príspevkom k zabezpečeniu väčšej právnej istoty a predvídateľnosti pre oprávnených na výživné a povinných. Uplatňovanie jednotných pravidiel na určenie rozhodného práva umožní voľný pohyb rozhodnutí o vyživovacej povinnosti v Spoločenstve bez akejkoľvek formy kontroly v členskom štáte, v ktorom sa žiada ich vykonanie.

               (4)

               Článok 24 protokolu umožňuje, aby organizácie regionálnej hospodárskej spolupráce ako Spoločenstvo podpísalo, akceptovalo, schválilo protokol alebo k nemu pristúpilo.

               (5)

               Spoločenstvo má výlučnú právomoc vo všetkých záležitostiach, ktoré sa riadia protokolom. Tým nie je dotknuté postavenie členských štátov, ktoré nie sú viazané týmto rozhodnutím ani nepodliehajú jeho uplatňovaniu, ako sa uvádza v odôvodneniach 11 a 12.

               (6)

               Spoločenstvo by preto malo schváliť protokol.

               (7)

               Protokol by sa mal uplatňovať medzi členskými štátmi najneskôr od 18. júna 2011, t. j. odo dňa uplatňovania nariadenia (ES) č. 4/2009.

               (8)

               Ak protokol nenadobudne platnosť 18. júna 2011, t. j. odo dňa uplatňovania nariadenia (ES) č. 4/2009, v dôsledku úzkej väzby medzi protokolom a nariadením (ES) č. 4/2009 by sa pravidlá protokolu mali vykonávať v Spoločenstve predbežne. Na tento účel by sa pri uzavretí protokolu malo vydať jednostranné vyhlásenie.

               (9)

               Pravidlá protokolu by mali určovať rozhodné právo pre vyživovaciu povinnosť, ak sa má rozhodnutie o tejto povinnosti uznať a vykonať podľa pravidiel týkajúcich sa zrušenia doložky vykonateľnosti stanovených v nariadení (ES) č. 4/2009. S cieľom zabezpečiť, aby sa v Spoločenstve uplatňovali rovnaké kolízne normy pre pohľadávky na výživné týkajúce sa obdobia pred nadobudnutím platnosti alebo predbežným vykonávaním protokolu, ako aj po ňom v Spoločenstve, pravidlá protokolu by sa bez ohľadu na jeho článok 22 mali vzťahovať aj na pohľadávky týkajúce sa obdobia pred touto udalosťou. Na tento účel by sa pri uzavretí protokolu malo vydať jednostranné vyhlásenie.

               (10)

               V súlade s článkom 3 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, sa Írsko zúčastňuje na prijímaní a uplatňovaní tohto rozhodnutia.

               (11)

               V súlade s článkami 1 a 2 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, sa Spojené kráľovstvo nezúčastňuje na prijímaní tohto rozhodnutia, nie je ním viazané ani nepodlieha jeho uplatňovaniu.

               (12)

               V súlade s článkami 1 a 2 Protokolu o postavení Dánska, ktorý je pripojený k Zmluve o založení Európskej únie a Zmluve o založení Európskeho spoločenstva, sa Dánsko nezúčastňuje na prijímaní tohto rozhodnutia, nie je ním viazané ani nepodlieha jeho uplatňovaniu,

         ROZHODLA TAKTO:
   Článok 1
   Týmto sa v mene Európskeho spoločenstva schvaľuje Haagsky protokol z 23. novembra 2007 o rozhodnom práve pre vyživovaciu povinnosť.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol s cieľom zaviazať Spoločenstvo.
   Článok 3
   Pri uzatváraní protokolu Spoločenstvo v súlade s článkom 24 protokolu vydá toto vyhlásenie:

      „Európske spoločenstvo vyhlasuje v súlade s článkom 24 protokolu, že vykonáva právomoc nad všetkými otázkami, ktoré sa spravujú protokolom. Jeho členské štáty sú viazané protokolom na základe jeho uzatvorenia Európskym spoločenstvom.
      Na účely tohto vyhlásenia výraz ‚Európske spoločenstvo‘ nezahŕňa Dánsko na základe článkov 1 a 2 Protokolu o postavení Dánska pripojeného k Zmluve o Európskej únii a Zmluve o založení Európskeho spoločenstva, a Spojené kráľovstvo na základe článkov 1 a 2 Protokolu o postavení Spojeného kráľovstva a Írska pripojeného k Zmluve o Európskej únii a Zmluve o založení Európskeho spoločenstva.“

   Článok 4
   1.   V rámci Spoločenstva sa pravidlá protokolu budú predbežne vykonávať od 18. júna 2011 bez toho, aby bol dotknutý článok 5 tohto rozhodnutia, t. j. odo dňa uplatňovania nariadenia (ES) č. 4/2009, ak protokol ešte nenadobudol k tomuto dňu platnosť.
   2.   Pri uzatváraní protokolu Spoločenstvo so zreteľom na možné predbežné vykonávanie uvedené v odseku 1 vydá toto vyhlásenie:

      „Európske spoločenstvo vyhlasuje, že bude pravidlá protokolu predbežne vykonávať od 18. júna 2011, t. j. odo dňa uplatňovania nariadenia Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (3), ak protokol nenadobudol k tomuto dňu platnosť v súlade so svojím článkom 25 ods. 1.“

   Článok 5
   1.   Bez ohľadu na článok 22 protokolu určujú pravidlá protokolu aj rozhodné právo pre výživné požadované v členskom štáte, ktoré sa týka obdobia pred nadobudnutím platnosti alebo predbežným vykonávaním protokolu v Spoločenstve, a to v prípadoch, keď sa podľa nariadenia (ES) č. 4/2009 konania začali, keď bol súdny zmier schválený alebo uzavretý, alebo keď boli verejné listiny formálne vyhotovené po 18. júni 2011, dátume uplatňovania nariadenia (ES) č. 4/2009.
   2.   Pri uzatváraní protokolu vydá Spoločenstvo toto vyhlásenie:

      „Európske spoločenstvo vyhlasuje, že bude uplatňovať pravidlá protokolu aj na výživné požadované v jednom zo svojich členských štátov, ktoré sa týka obdobia pred nadobudnutím platnosti alebo predbežným vykonávaním protokolu v Spoločenstve, a to v prípadoch, keď sa podľa nariadenia Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (3) konania začali, keď bol súdny zmier schválený alebo uzavretý, alebo keď boli verejné listiny formálne vyhotovené po 18. júni 2011, dátume uplatňovania uvedeného nariadenia.“

      V Bruseli 30. novembra 2009

            Za Radu

            predsedníčka

         B. ASK

      (1)  Stanovisko z 24. novembra 2009 (zatiaľ neuverejnené v úradnom vestníku).

      (2)  Ú. v. EÚ L 7, 10.1.2009, s. 1.

      (3)  Ú. v. EÚ L 7, 10.1.2009, s. 1.
   PRÍLOHA

      PREKLADATEĽSKÉHO

         PROTOKOL

         o rozhodnom práve pre vyživovaciu povinnosť

      Signatárske štáty tohto protokolu,
      želajúc si stanoviť spoločné ustanovenia týkajúce sa rozhodného práva pre vyživovaciu povinnosť,
      želajúc si zmodernizovať haagsky Dohovor o rozhodnom práve pre vyživovaciu povinnosť k deťom z 24. októbra 1956 a haagsky Dohovor o rozhodnom práve pre vyživovaciu povinnosť z 2. októbra 1973,
      želajúc si vypracovať všeobecné pravidlá o rozhodnom práve pre vyživovaciu povinnosť, ktoré môžu doplniť haagsky Dohovor o medzinárodnom vymáhaní výživného na deti a iných členov rodiny z 23. novembra 2007,
      sa preto rozhodli uzavrieť tento protokol a dohodli sa na týchto ustanoveniach:
      Článok 1
      Rozsah pôsobnosti
      1.   Tento protokol určuje rozhodné právo pre vyživovaciu povinnosť vyplývajúcu z rodinného vzťahu, rodičovstva, manželstva alebo švagrovských vzťahov, vrátane vyživovacej povinnosti voči dieťaťu bez ohľadu na osobný stav rodičov.
      2.   Rozhodnutia vydané pri uplatňovaní tohto protokolu nemajú vplyv na existenciu žiadneho zo vzťahov uvedených v odseku 1.
      Článok 2
      Všeobecné uplatňovanie
      Tento protokol sa uplatní, aj keď rozhodným právom je právo nezmluvného štátu.
      Článok 3
      Všeobecné kritérium rozhodného práva
      1.   Pokiaľ nie je v tomto protokole ustanovené inak, vyživovacia povinnosť sa spravuje právnym poriadkom štátu obvyklého pobytu oprávneného.
      2.   V prípade zmeny obvyklého pobytu oprávneného sa od okamihu zmeny uplatňuje právny poriadok štátu nového obvyklého pobytu.
      Článok 4
      Osobitné kritériá v prospech niektorých oprávnených
      1.   Nasledujúce ustanovenia sa uplatnia v prípade vyživovacej povinnosti:

                  a)

                  rodičov voči svojim deťom;

                  b)

                  iných osôb ako rodičov voči osobám, ktoré nedosiahli vek 21 rokov, okrem povinností vyplývajúcich zo vzťahov uvedených v článku 5; a

                  c)

                  detí voči svojim rodičom.

            2.   Ak oprávnenému nemožno priznať výživné od povinného podľa právneho poriadku určeného podľa článku 3, uplatní sa právny poriadok štátu konajúceho súdu.
      3.   Bez ohľadu na článok 3, ak oprávnený podal návrh na príslušný orgán štátu obvyklého pobytu povinného, uplatní sa právny poriadok tohto štátu. Ak však oprávnenému nemožno priznať výživné od povinného podľa tohto právneho poriadku, uplatní sa právny poriadok štátu obvyklého pobytu oprávneného.
      4.   Ak oprávnenému nemožno priznať výživné od povinného podľa právneho poriadku určeného podľa článku 3 a odsekov 2 a 3 tohto článku, uplatní sa právny poriadok štátu ich spoločného štátneho občianstva, ak majú spoločné občianstvo.
      Článok 5
      Osobitné kritérium týkajúce sa manželov a bývalých manželov
      V prípade vyživovacej povinnosti medzi manželmi, bývalými manželmi alebo osobami, ktorých manželstvo bolo vyhlásené za neplatné, sa článok 3 neuplatní, ak proti tomu jeden z účastníkov namietne a právny poriadok iného štátu, najmä štátu ich posledného obvyklého pobytu, má s manželstvom užšiu väzbu. V takom prípade sa uplatní právny poriadok tohto druhého štátu.
      Článok 6
      Osobitné pravidlo odporovateľnosti
      V prípade inej vyživovacej povinnosti ako vyživovacej povinnosti vyplývajúcej zo vzťahu rodiča k svojmu dieťaťu a vyživovacích povinností uvedených v článku 5 môže povinný namietať proti nároku oprávneného z dôvodu, že ani podľa právneho poriadku štátu obvyklého pobytu povinného ani podľa právneho poriadku štátu spoločného štátneho občianstva účastníkov, ak majú spoločné občianstvo, taká povinnosť neexistuje.
      Článok 7
      Voľba rozhodného práva pre určité konanie
      1.   Bez ohľadu na články 3 až 6 oprávnený na výživné a povinný si môžu výlučne pre určité konania v danom štáte výslovne zvoliť právny poriadok tohto štátu ako rozhodné právo pre vyživovaciu povinnosť.
      2.   Voľba pred začatím takého konania sa musí urobiť dohodou podpísanou oboma účastníkmi, v písomnej forme alebo zaznamenanej na médiu, ktoré umožňuje, aby údaje v ňom zaznamenané boli následne dostupné.
      Článok 8
      Voľba rozhodného práva
      1.   Bez ohľadu na články 3 až 6 oprávnený na výživné a povinný si môžu kedykoľvek zvoliť ako rozhodné právo pre vyživovaciu povinnosť jeden z týchto právnych poriadkov:

                  a)

                  právny poriadok štátu, ktorého občanom je jeden z účastníkov v čase voľby;

                  b)

                  právny poriadok štátu obvyklého pobytu jedného z účastníkov v čase voľby;

                  c)

                  právny poriadok zvolený účastníkmi ako rozhodné právo pre ich majetkový režim alebo právny poriadok, ktorý sa na ich majetkový režim skutočne uplatnil;

                  d)

                  právny poriadok zvolený účastníkmi ako rozhodné právo pre ich rozvod alebo rozluku alebo právny poriadok, ktorý sa na ich rozvod alebo rozluku skutočne uplatnil.

            2.   Takáto dohoda musí mať písomnú formu alebo sa musí zaznamenať na médiu, ktoré umožňuje, aby údaje v ňom zaznamenané boli následne dostupné, a musí byť podpísaná oboma účastníkmi.
      3.   Odsek 1 sa neuplatní na vyživovaciu povinnosť voči osobe mladšej ako 18 rokov alebo voči dospelej osobe, ktorá z dôvodu zmenenej alebo nedostatočnej osobnej spôsobilosti nie je schopná chrániť si svoje záujmy.
      4.   Bez ohľadu na právny poriadok zvolený účastníkmi podľa odseku 1, otázka, či sa oprávnený môže vzdať svojho práva na výživné, sa spravuje právnym poriadkom štátu obvyklého pobytu oprávneného v čase voľby.
      5.   Pokiaľ v čase voľby účastníci neboli úplne informovaní a neboli si vedomí dôsledkov svojej voľby, právny poriadok zvolený účastníkmi sa neuplatní, ak by jeho uplatnenie viedlo k zjavne nespravodlivým alebo neprimeraným následkom pre ktoréhokoľvek z účastníkov.
      Článok 9
      „Domicile“ namiesto „štátneho občianstva“
      Štát, ktorý používa „domicile“ ako kolízne kritérium v rodinných veciach, môže oznámiť Stálemu byru Haagskej konferencie medzinárodného práva súkromného, že pre veci, v ktorých budú konať jeho orgány, sa v článkoch 4 a 6 pojem „štátne občianstvo“ nahrádza pojmom „domicile“, tak ako je chápaný v tomto štáte.
      Článok 10
      Verejné orgány
      Právo verejného orgánu žiadať o náhradu za dávky poskytnuté oprávnenému namiesto výživného sa spravuje právnym poriadkom štátu, ktorému tento orgán podlieha.
      Článok 11
      Rozsah pôsobnosti rozhodného práva
      Rozhodné právo pre vyživovaciu povinnosť určuje okrem iného:

                  a)

                  či, v akom rozsahu a od koho smie oprávnený požadovať výživné;

                  b)

                  rozsah, v akom môže oprávnený požadovať výživné za dobu minulú;

                  c)

                  spôsob výpočtu výšky výživného a jeho valorizáciu;

                  d)

                  kto je oprávnený začať konanie o výživnom s výnimkou otázok týkajúcich sa procesnej spôsobilosti a zastupovania v konaní;

                  e)

                  prekluzívne alebo premlčacie lehoty;

                  f)

                  rozsah vyživovacej povinnosti povinného, keď verejný orgán žiada o náhradu za dávky poskytnuté oprávnenému namiesto výživného.

            Článok 12
      Vylúčenie spätného a ďalšieho odkazu
      Na účely tohto protokolu pojem „právny poriadok“ označuje všetky platné právne normy štátu okrem kolíznych noriem.
      Článok 13
      Verejný poriadok
      Uplatnenie právneho poriadku určeného podľa tohto protokolu možno odmietnuť, len ak by jeho účinky boli v zjavnom rozpore s verejným poriadkom štátu konajúceho orgánu.
      Článok 14
      Určenie výšky výživného
      Aj keby rozhodné právo ustanovovalo inak, zohľadnia sa pri určovaní výšky výživného potreby oprávneného a možnosti povinného, ako aj akákoľvek kompenzácia priznaná oprávnenému namiesto pravidelných platieb výživného
      Článok 15
      Neuplatňovanie protokolu na vnútroštátne kolízie zákonov
      1.   Zmluvný štát, v ktorom sa na vyživovaciu povinnosť uplatňujú rôzne právne systémy alebo súbory právnych noriem, nie je povinný uplatňovať normy tohto protokolu pri kolízii výlučne medzi týmito rôznymi právnymi systémami alebo súbormi právnych noriem.
      2.   Tento článok sa neuplatní na organizáciu regionálnej hospodárskej integrácie.
      Článok 16
      Právne systémy, ktoré sú nejednotné z územného hľadiska
      1.   Vo vzťahu k štátu, v ktorom sa na otázky upravené v tomto protokole uplatňujú v rôznych územných celkoch dva alebo viac právnych systémov alebo súborov právnych noriem:

                  a)

                  každý odkaz na právny poriadok štátu sa vo vhodnom prípade považuje za odkaz na právny poriadok platný v príslušnom územnom celku;

                  b)

                  každý odkaz na príslušné orgány alebo verejné orgány tohto štátu sa vo vhodnom prípade považuje za odkaz na orgány oprávnené konať v príslušnom územnom celku;

                  c)

                  každý odkaz na obvyklý pobyt v tomto štáte sa vo vhodnom prípade považuje za odkaz na obvyklý pobyt v príslušnom územnom celku;

                  d)

                  každý odkaz na štát spoločného štátneho občianstva dvoch osôb sa považuje za odkaz na územný celok určený právnym poriadkom tohto štátu, alebo ak neexistujú príslušné normy, na územný celok, s ktorým má vyživovacia povinnosť najužšiu väzbu;

                  e)

                  každý odkaz na štát štátneho občianstva osoby sa považuje za odkaz na územný celok určený právnym poriadkom tohto štátu, alebo ak neexistujú príslušné normy, na územný celok, s ktorým má táto osoba najužšiu väzbu.

            2.   Na účely určenia rozhodného práva podľa tohto protokolu vo vzťahu k štátu, ktorý sa skladá z dvoch alebo viacerých územných celkov, z ktorých každý má vlastný právny systém alebo súbor právnych noriem pre otázky upravené v tomto protokole, uplatnia sa tieto pravidlá:

                  a)

                  ak v takomto štáte existujú platné právne predpisy určujúce, právo ktorého územného celku je rozhodné, uplatní sa právny poriadok tohto celku;

                  b)

                  ak také právne normy neexistujú, uplatní sa právny poriadok príslušného územného celku podľa v odseku 1.

            3.   Tento článok sa neuplatní na organizáciu regionálnej hospodárskej integrácie.
      Článok 17
      Právne systémy, ktoré sú nejednotné z osobného hľadiska
      Na účely určenia rozhodného práva podľa tohto protokolu vo vzťahu k štátu, ktorý má v otázkach upravených týmto protokolom dva alebo viac právnych systémov alebo súborov právnych noriem, ktoré sa vzťahujú na rôzne kategórie osôb, sa každý odkaz na právny poriadok tohto štátu považuje za odkaz na právny systém určený právnymi predpismi platnými v tomto štáte.
      Článok 18
      Vzťah k predchádzajúcim haagskym dohovorom o výživnom
      Vo vzťahoch medzi zmluvnými štátmi tento protokol nahrádza haagsky Dohovor o rozhodnom práve pre vyživovaciu povinnosť z 2. októbra 1973 a haagsky Dohovor o rozhodnom práve pre vyživovaciu povinnosť k deťom z 24. októbra 1956.
      Článok 19
      Vzťah k ostatným právnym nástrojom
      1.   Tento protokol nemá vplyv na ostatné medzinárodné právne nástroje, ktorých zmluvnými stranami sú alebo budú zmluvné štáty tohto protokolu a ktoré obsahujú ustanovenia týkajúce sa otázok upravených týmto protokolom, ak zmluvné strany takéhoto právneho nástroja nevyhlásia inak.
      2.   Odsek 1 sa uplatní aj na jednotné zákony založené na existencii osobitných väzieb regionálnej alebo inej povahy medzi zúčastnenými štátmi.
      Článok 20
      Jednotný výklad
      Pri výklade tohto protokolu sa prihliada na jeho medzinárodný charakter a na potrebu podpory jeho jednotného uplatňovania.
      Článok 21
      Hodnotenie praktického uplatňovania protokolu
      1.   Generálny tajomník Haagskej konferencie medzinárodného práva súkromného zvolá podľa potreby zvláštnu komisiu na účely hodnotenia praktického uplatňovania tohto protokolu.
      2.   Na účely takéhoto hodnotenia spolupracujú zmluvné štáty so Stálym byrom konferencie medzinárodného práva súkromného pri zhromažďovaní judikatúry týkajúcej sa uplatňovania tohto protokolu.
      Článok 22
      Prechodné ustanovenia
      Tento protokol sa neuplatní na výživné požadované v zmluvnom štáte za obdobie pred nadobudnutím platnosti protokolu pre daný štát.
      Článok 23
      Podpis, ratifikácia a prístup
      1.   Tento protokol je otvorený na podpis všetkým štátom.
      2.   Tento protokol podlieha ratifikácii, prijatiu alebo schváleniu signatárskymi štátmi.
      3.   Tento protokol je otvorený na prístup všetkým štátom.
      4.   Listiny o ratifikácii, prijatí, schválení alebo prístupe sa ukladajú na Ministerstve zahraničných vecí Holandského kráľovstva, ktoré je depozitárom tohto protokolu.
      Článok 24
      Organizácie regionálnej hospodárskej integrácie
      1.   Organizácia regionálnej hospodárskej integrácie, ktorá je tvorená suverénnymi štátmi a má právomoc v niektorých alebo všetkých otázkach, ktoré sa spravujú týmto protokolom, môže taktiež podpísať, prijať, schváliť tento protokol alebo k nemu pristúpiť. Organizácia regionálnej hospodárskej integrácie má v tomto prípade práva a povinnosti zmluvného štátu, a to v rozsahu, v akom má organizácia právomoc v otázkach, ktoré sa spravujú týmto protokolom.
      2.   Organizácia regionálnej hospodárskej integrácie pri podpise, prijatí, schválení alebo prístupe depozitárovi písomne oznámi, v ktorých otázkach patriacich do predmetu úpravy tohto protokolu na ňu previedli jej členské štáty právomoc. Organizácia bezodkladne a v písomnej forme oznámi depozitárovi všetky zmeny, ktoré nastali v právomoci naposledy oznámenej podľa tohto odseku.
      3.   V čase podpisu, prijatia, schválenia tohto protokolu alebo prístupu k nemu môže v súlade s článkom 28 organizácia regionálnej hospodárskej integrácie vyhlásiť, že vykonáva právomoc vo všetkých otázkach, ktoré sa spravujú týmto protokolom, a že jej členské štáty, ktoré v predmetnej otázke preniesli právomoc na regionálnu organizáciu hospodárskej integrácie, sú ním viazané podpisom, prijatím, schválením protokolu organizáciou alebo prístupom organizácie k nemu.
      4.   Na účely nadobudnutia platnosti tohto protokolu sa listina uložená organizáciou regionálnej hospodárskej integrácie nepočíta, pokiaľ organizácia regionálnej hospodárskej integrácie neurobí vyhlásenie podľa odseku 3.
      5.   Akýkoľvek odkaz na „zmluvný štát“ alebo „štát“ v tomto protokole sa vo vhodnom prípade vzťahuje taktiež na organizáciu regionálnej hospodárskej integrácie, ktorá je jeho zmluvnou stranou. V prípade, že organizácia regionálnej hospodárskej integrácie urobí vyhlásenie podľa odseku 3, každý odkaz na „zmluvný štát“ alebo „štát“ v tomto dohovore sa vo vhodnom prípade vzťahuje tiež na dotknuté členské štáty organizácie.
      Článok 25
      Nadobudnutie platnosti
      1.   Tento dohovor nadobúda platnosť prvým dňom mesiaca nasledujúceho po uplynutí troch mesiacov od uloženia druhej listiny o ratifikácii, prijatí, schválení alebo prístupe uvedenej v článku 23.
      2.   Potom tento protokol nadobudne platnosť:

                  a)

                  pre každý štát alebo každú organizáciu regionálnej hospodárskej integrácie uvedenú v článku 24, ktoré ratifikujú, príjmu alebo schvália protokol alebo pristúpia k nemu neskôr, prvým dňom mesiaca nasledujúceho po uplynutí troch mesiacov od uloženia listiny príslušného štátu alebo organizácie o ratifikácii, prijatí, schválení protokolu alebo o prístupe k nemu;

                  b)

                  pre územný celok, na ktorý sa tento protokol rozšíril v súlade s článkom 26, prvým dňom mesiaca nasledujúceho po uplynutí troch mesiacov od doručenia vyhlásenia uvedeného v spomínanom článku.

            Článok 26
      Vyhlásenia týkajúce sa nejednotných právnych systémov
      1.   Ak má štát dva alebo viacero územných celkov, v ktorých sa na otázky upravené týmto protokolom uplatňujú rôzne právne systémy, môže v súlade s článkom 28 pri podpise, ratifikácii, prijatí, schválení alebo prístupe vyhlásiť, že tento protokol sa vzťahuje na všetky jeho územné celky alebo iba na jeden alebo viaceré z nich a toto vyhlásenie môže zmeniť kedykoľvek ďalším vyhlásením.
      2.   Každé takéto vyhlásenie sa oznámi depozitárovi a musí výslovne určovať územné celky, na ktoré sa protokol uplatňuje.
      3.   Ak štát neurobí vyhlásenie podľa tohto článku, tento protokol sa uplatňuje na všetky jeho územné celky.
      4.   Tento článok sa neuplatní na organizáciu regionálnej hospodárskej integrácie.
      Článok 27
      Výhrady
      K tomuto protokolu nemožno uplatniť žiadne výhrady.
      Článok 28
      Vyhlásenia
      1.   Vyhlásenia uvedené v článku 24 ods. 3 a článku 26 ods. 1 možno urobiť pri podpise, ratifikácii, prijatí, schválení alebo prístupe alebo kedykoľvek potom a môžu sa kedykoľvek upraviť alebo odvolať.
      2.   Vyhlásenia, úpravy a odvolania sa oznamujú depozitárovi.
      3.   Vyhlásenie vydané v čase podpisu, ratifikácie, prijatia, schválenia alebo prístupu nadobúda platnosť pre daný štát súčasne s nadobudnutím platnosti tohto protokolu.
      4.   Vyhlásenie vydané neskôr a akákoľvek úprava alebo odvolanie vyhlásenia nadobúda platnosť prvým dňom mesiaca nasledujúceho po uplynutí troch mesiacov odo dňa, kedy bolo depozitárovi doručené oznámenie.
      Článok 29
      Výpoveď
      1.   Zmluvný štát tohto protokolu môže protokol vypovedať písomným oznámením depozitárovi. Výpoveď sa môže obmedziť na niektoré územné celky štátu s nejednotným právnym systémom, na ktoré sa protokol uplatňuje.
      2.   Táto výpoveď nadobúda platnosť prvým dňom mesiaca nasledujúceho po uplynutí obdobia dvanástich mesiacov odo dňa prijatia oznámenia depozitárom. Ak je v oznámení stanovená dlhšia lehota na nadobudnutie platnosti výpovede, výpoveď nadobúda platnosť po skončení tejto dlhšej lehoty odo dňa prijatia oznámenia depozitárom.
      Článok 30
      Oznámenia
      Depozitár oznámi členom Haagskej konferencie medzinárodného práva súkromného a ďalším štátom a organizáciám regionálnej hospodárskej integrácie, ktoré podpísali, ratifikovali, prijali, schválili dohovor alebo k nemu pristúpili v súlade s článkami 23 a 24:

                  a)

                  podpisy a ratifikácie, prijatia, schválenia a prístupy uvedené v článkoch 23 a 24;

                  b)

                  deň, v ktorý tento protokol nadobúda platnosť v súlade s článkom 25;

                  c)

                  vyhlásenia uvedené v článku 24 ods. 3 a článku 26 ods. 1;

                  d)

                  výpovede uvedené v článku 29.

         Na dôkaz toho podpísaní riadne splnomocnení zástupcovia podpísali tento protokol.
         V Haagu 23. novembra 2007 v anglickom a francúzskom jazyku, pričom obidve znenia majú rovnakú platnosť, v jedinom vyhotovení, ktoré sa uloží v archíve vlády Holandského kráľovstva a ktorého overený odpis sa zašle diplomatickou cestou každému z členských štátov Haagskej konferencie medzinárodného práva súkromného v čase jej dvadsiateho prvého zasadnutia a každému inému štátu, ktorý sa zúčastnil na tomto zasadnutí.


title: Rozhodnutie Komisie zo 6. júna 2001, ktorým sa zakladá Výbor európskych regulačných orgánov cenných papierov (Oznámené pod číslom dokumentu C (2001) 1501)Text s významom pre EHP.

text:
Dôležité právne oznámenie

|

32001D0527

Úradný vestník L 191 , 13/07/2001 S. 0043 - 0044

		Rozhodnutie Komisiezo 6. júna 2001,ktorým sa zakladá Výbor európskych regulačných orgánov cenných papierov(Oznámené pod číslom dokumentu C (2001) 1501)(Text s významom pre EHP)(2001/527/EC)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže:(1) Sloboda poskytovania služieb a voľný pohyb kapitálu sú prioritnými cieľmi spoločenstva, ako sa uvádza v článkoch 49 a 56 zmluvy o ES.(2) Budovanie skutočného vnútorného trhu pre finančné služby je kľúčom pre zvyšovanie hospodárskeho rastu a tvorbu pracovných príležitostí v spoločenstve.(3) Akčný plán Komisie pre finančné služby [1] určuje celý rad opatrení, ktoré sa požadujú, aby sa zrealizoval jednotný trh pre finančné služby.(4) Na svojom zasadaní v Lisabone v marci 2000 Európska Rada žiadala realizáciu tohto akčného plánu do roku 2005.(5) 17. júla 2000 Rada zriadila Výbor múdrych pre reguláciu európskych trhov s cennými papiermi.(6) Vo svojej záverečnej správe výbor múdrych žiadal zriadenie dvoch výborov, Európskeho výboru pre cenné papiere, ktorý by sa skladal zo zástupcov členských štátov na vysokej úrovni, a Výboru európskych regulačných orgánov cenných papierov, ktorý by sa skladal z vyšších zástupcov príslušných národných verejných orgánov v oblasti cenných papierov aby, okrem iného, radili Komisii.(7) Vo svojej rezolúcii o účinnejšej regulácii trhu s cennými papiermi v Európskej únii, štokholmská Európska Rada privítala úmysel Komisie formálne zriadiť nezávislý výbor regulátorov, ako sa navrhuje v správe výboru múdrych.(8) Výbor európskych regulačných orgánov cenných papierov by mal slúžiť ako nezávislý orgán na uvažovanie, rozhovory a rady pre Komisiu v oblasti cenných papierov.(9) Výbor európskych regulačných orgánov cenných papierov by mal aj prispieť k zhodnému a včasnému uplatňovaniu právnych predpisov spoločenstva v členských štátoch zabezpečením účinnejšej spolupráce medzi národnými orgánmi dohľadu, vykonávaním porovnávacích hodnotení a podporovaním najlepšej praxe [2].(10) Výbor európskych regulačných orgánov cenných papierov by mal organizovať svoje vlastné operačné systémy a zachovať úzke operačné väzby s Komisiou a Európskym výborom pre cenné papiere. Mal by si zo svojich členov zvoliť predsedu.(11) Výbor európskych regulačných orgánov cenných papierov by sa mal v širokej miere a v ranom štádiu, otvorene a transparentne poradiť s účastníkmi trhu, spotrebiteľmi a koncovými užívateľmi.(12) Výbor európskych regulačných orgánov cenných papierov by mal zostaviť svoj rokovací poriadok a mal by plne rešpektovať výhradné práva inštitúcií a vyváženosť inštitúcií ustanovených podľa zmluvy [3],ROZHODLA TAKTO:Článok 1Týmto sa zriaďuje nezávislá poradná skupina o cenných papieroch v spoločenstve, nazvaná "Výbor európskych regulačných orgánov cenných papierov" (ďalej len "výbor").Článok 2Úlohou výboru je radiť Komisii či už na požiadanie Komisie samotnej v rámci lehoty, ktorú môže stanoviť Komisia podľa naliehavosti záležitosti, alebo z vlastného podnetu výboru, a to najmä pri príprave návrhov vykonávacích opatrení v oblasti cenných papierov.Článok 3Výbor sa skladá zo zástupcov na vysokej úrovni z príslušných národných verejnoprávnych orgánov v oblasti cenných papierov. Každý členský štát menuje zástupcu na vysokej úrovni zo svojho príslušného orgánu na účasť na zasadaniach výboru.Komisia je prítomná na zasadnutiach výboru a vymenuje zástupcu na vysokej úrovni na účasť na všetkých jeho rokovaniach.Výbor si zo svojich členov zvolí predsedu.Výbor môže pozvať odborníkov a pozorovateľov, aby sa zúčastnili zasadnutia.Článok 4Výbor si zachová úzke operačné väzby s Komisiou a Európskym výborom pre cenné papiere.Môže zriaďovať pracovné skupiny.Článok 5Skôr než výbor predloží svoje stanovisko Komisii, sa v širokej miere a v rannom štádiu otvorene a transparentne poradí s účastníkmi trhu, spotrebiteľmi a koncovými užívateľmi.Článok 6Výbor predkladá výročnú správu Komisii.Článok 7Výbor prijme rokovací poriadok a organizuje svoju činnosť.Článok 8Výbor sa ujme svojej funkcie 7. júna 2001.V Bruseli 6. júna 2002.Za KomisiuFrederik Bolkesteinčlen Komisie[1] KOM(1999) 232 v konečnom znení.[2] Text prevzatý z tretieho odseku bodu 6 rezolúcie Európskej rady v Štokholme.[3] Text prevzatý z posledného odseku preambuly rezolúcie štokholmskej Európskej Rady.--------------------------------------------------


title: 2013/203/EÚ: Rozhodnutie Rady z  22. apríla 2013 o podpise Dohody medzi Európskou úniou a Švajčiarskou konfederáciou o spolupráci pri uplatňovaní ich právnych predpisov o hospodárskej súťaži v mene Európskej únie

text:
               27.4.2013

               SK

               Úradný vestník Európskej únie

               L 117/6

         ROZHODNUTIE RADY
   z 22. apríla 2013
   o podpise Dohody medzi Európskou úniou a Švajčiarskou konfederáciou o spolupráci pri uplatňovaní ich právnych predpisov o hospodárskej súťaži v mene Európskej únie
   (2013/203/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 103 a 352, v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada 10. decembra 2010 poverila Komisiu, aby začala rokovania so Švajčiarskou konfederáciou o spolupráci pri uplatňovaní právnych predpisov Únie a Švajčiarskej konfederácie o hospodárskej súťaži.

               (2)

               Rokovania so Švajčiarskou konfederáciou boli dokončené.

               (3)

               Dohoda by mala byť podpísaná s výhradou jej uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Švajčiarskou konfederáciou o spolupráci pri uplatňovaní ich právnych predpisov o hospodárskej súťaži s výhradou jej uzavretia (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 22. apríla 2013

            Za Radu

            predseda

         S. COVENEY

      (1)  Text dohody sa uverejní spolu s rozhodnutím o uzavretí dohody.